Karel Tammjärv

Karel Tammjärv (sündinud 25. mail 1989 Tartus) on endine eesti murdmaasuusataja.

2010. aasta kuni 23-aastaste maailmameistrivõistlustel Hinterzartenis Saksamaal sai ta 15 km klassikastiilis sõidus viienda koha.

Ta on osalenud kolmedel olümpiamängudel ja neljadel maailmameistrivõistlustel.

2011. aasta maailma karikasarja Otepää etapil sai Tammjärv klassikasprindis 22. koha ja teenis oma esimesed MK-punktid.

 2019. aasta veredopinguskandaal 

2019. aasta 27. veebruaril korraldas Austria kriminaalpolitsei suusaalade MM-i võistluslinnas Seefeldis dopinguga seotud läbiotsimise, mille käigus peeti kinni Karel Tammjärv. Kokku vahistati Seefeldis viis sportlast, sealhulgas teine eestlane Andreas Veerpalu, kasahh Aleksei Poltaranin ning kaks austerlast: Dominik Baldauf ja Max Hauke. Samal päeval vahistati Saksamaal Erfurdis veel kaks inimest, kellest üks oli spordiarst Mark Schmidt. Viimast oli juba varem kahtlustatud veredopingu vahendamises. Tammjärv ja Veerpalu vabanesid vahi alt 28. veebruaril pärast seda, kui nad olid tunnistanud seotust dopinguga. Tammjärv tunnistas 1. märtsil, et ta on veredopingut tarvitanud alates 2016. aasta suvest ja et spordiarst Mark Schmidti kontakti andis talle endine Eesti suusakoondise peatreener Mati Alaver. Tammjärvele määrati nelja aasta pikkune võistluskeeld, mis lõppes 2023. aasta veebruari lõpus.Soome meedia: Karel Tammjärv ajab põhjanaabritega äri Delfi, 2. märts 2023

 Saavutused 
27px  Olümpiamängudel 
2010  Vancouveris
 46. koht suusavahetusega sõidus
 67. koht 15 km vabatehnikas
2014  Sotšis
 49. koht 50 km vabatehnikas
 51. koht 15 km klassikas
 10. koht teatesõidus
2018  Pyeongchangis (dopingu abil)
 22. koht 15 km vabatehnikas
 32. koht suusavahetusega sõidus
 52. koht klassikatehnikasprindis
 12. koht 4×10 km teatesõidus
 17. koht sprinditeates (koos Marko Kilbiga)

 Maailmameistrivõistlustel 
2011  Oslos
26. koht 15 km klassikas
38. koht suusavahetusega sõidus
49. koht 50 km vabatehnikas
10. koht teatesõidus
2013  Val di Fiemmes
39. koht 50 km klassikas
58. koht suusavahetusega sõidus
15. koht teatesõidus
2015  Falunis
43. koht suusavahetusega sõidus
2017  Lahtis (dopingu abil)
36. koht suusavahetusega sõidus
58. koht vabatehnikasprindis

 Viited 

 Välislingid 
 Tutvustus FIS-i lehel
 Tutvustus Postimehes, veebiarhiiv


Kategooria:Eesti murdmaasuusatajad
Kategooria:Sündinud 1989